stanford-oval/wikipedia huggingface dataset:
מעשי הטבח החמידיים

| חלק מLate Ottoman genocides |
| --- | --- |

קורבנות של אחד ממעשי הטבח, בעיר ארזורום, 1895
 תאריך:  1894–1896 (כשנתיים) 
 מקום:  האימפריה העות'מאנית 
 מטרה:  Ottoman Armenian population 
 סוג:  טבח 
 
מעשי הטבח החמידיים שנקראו גם טבח הארמנים, היו מעשי טבח בארמנים באימפריה העות'מאנית באמצע שנות ה-90 של המאה ה-19. מספר הנרצחים מוערך בין 100,000 ל-300,000, וגרר גם כ-50,000 ילדים יתומים. מעשי הטבח נקראים על שמו של הסולטן עבדול חמיד השני, שבמאמציו לשמור על התחום האימפריאלי של האימפריה העות'מאנית המתדרדרת, חזר והדגיש את הפאן-אסלאמיזם כאידאולוגיה ממלכתית. למרות שמעשי הטבח כוונו בעיקר לארמנים, בחלק מהמקרים הם הפכו לפוגרומים אנטי-נוצריים חסרי הבחנה, לרבות מעשי הטבח בדיארבקיר, שבהם, לפחות לפי מקור אחד בן זמננו, נרצחו גם עד כ-25,000 אשורים.
מעשי הטבח החלו ב-1894, והפכו נפוצים יותר בשנים הבאות. העות'מאנים רצחו גברים, נשים וטף. רוב מקרי הרצח התרחשו בין 1894 ל-1896. רשתות טלגרף הפיצו חדשות על מעשי הטבח ברחבי העולם, והוביל לכמות משמעותית של סיקור שלהם בתקשורת של מערב אירופה וצפון אמריקה. מעשי הטבח החלו להצטמצם ב-1897, בעקבות גינוי בינלאומי נגד עבדול חמיד. הצעדים הקשים ביותר כוונו נגד הקהילה הארמנית שהייתה נתונה לרדיפה ואפליה, הן על רקע אמונתה הנוצרית והן על רקע קריאותיה לרפורמה אזרחית וטיפול טוב יותר במיעוטים, שמהם הממשלה התעלמה.
מעשי הטבח היו חלק משרשרת מעשי טבח שנגעו ל"שאלה הארמנית" - מה יעלה בגורלם של הארמנים ברחבי האימפריה העות'מאנית. פתרון "דילמה" הוביל לתהליך של טיהור אתני שבוצע באזור המזרח התיכון נגד מיעוטים נוצרים ובמיוחד הארמנים והסתיים ברצח עם. בשנת 1909, כ-15 שנה לאחר מעשי הטבח החמידיים, התקיים טבח אדנה בו נרצחו כ-20-25 אלף ארמנים. בהמשך, בשנים 18–1915 בוצע רצח העם הארמני בו נרצחו כ-1.5 מיליון ארמנים. מיעוטים נוצריים נוספים באימפריה העות'מאנית כמו אשורים ויווונים חוסלו גם הם ברצח העם האשורי וברצח העם היווני-פונטי.
הערות שוליים

1 2 3 4 5  אורון 1995, פרק א: הארמנים - מאבק להישרדות, 3. התעוררות לאומית, עמ' 43-41.
↑  בחוץ לארצנו, המליץ, 25 בספטמבר 1896
| --- | --- |
בקרת זהויות :  NLI: 987007294981905171  BNE: XX5062476  BnF: cb11980443w (data)  LCCN: sh85007294 
אישה ארמנית שבעלה נרצח אחרי טבח 1894–1896 מחפשת מפלט לאחר הליכה ארוכה עם ילדיה.
אריק בנדו

בנדו במדי מכבי חיפה, עונת 2003/2004
אריאל (אריק) בנדו (נולד ב-5 בדצמבר 1973) הוא כדורגלן עבר ישראלי ששיחק בעמדת הבלם במכבי חיפה ובבית"ר ירושלים, והוא שיאן ההופעות של הנבחרת הצעירה עם 39 הופעות, וכן שיאן ההופעות בליגת העל עם 573 הופעות. היה שיאן ההופעות של נבחרת ישראל עם 94 הופעות.
קריירה ככדורגלן > קריירת מועדונים

בנדו גדל כבלם קדמי בקבוצת הנוער של מכבי חיפה, בה שיחקו בעבר גם אביו ושני אחיו. את הופעת הבכורה שלו בקבוצה הבוגרת של מכבי חיפה ערך בשנת 1991, ועמה זכה בגביע המדינה בעונת 1992/1993 ובאליפות בעונת 1993/1994, בה זכתה חיפה לאחר שלא הפסידה במשחק ליגה אחד במהלך כל העונה. בנדו הצעיר שימש אז כמחליף ראשון לחוליית ההגנה שכללה את המגן הימני אלון חרזי, המגן השמאלי משה גלאם, והבלמים מרקו בלבול ורומן פץ. בגלל העונה הארוכה (39 משחקים) בנדו שיחק לא מעט והיה שותף מלא לאליפות.
בתחילת עונת 1994/1995 עבר בהשאלה לבית"ר ירושלים כדי להתחשל וכעבור שנתיים (בשנת 1996) חזר למכבי חיפה אחרי שרוב כוכביה עזבו. בנדו נשאר העוגן בהגנה לצד מספר רב של בלמים אחוריים ומגינים שהתחלפו: מרקו בלבול, סרגיי בלנצ'וק, אדגרדו אדינולפי, גולן דרעי, אנדריי אוסטרובסקי, אריק אג'יופור ואבישי ז'אנו. בעונת 1999/1998 קיבל את סרט הקפטן.
בהדרכתו של אברם גרנט זכו בנדו ומכבי חיפה בשתי אליפויות ברציפות. בעונת 2002/2003 עזב גרנט לאמן את נבחרת ישראל והחליף אותו יצחק שום. בימי שום הצליחה מכבי חיפה להעפיל לשלב הבתים בליגת האלופות, והייתה הקבוצה הישראלית הראשונה שעשתה זאת, אך בעונה זאת הפסידה את האליפות בגלל הפרש שערים. אחרי ששום עזב, מונה רוני לוי, מקשרי עונת 1993/1994 (בה זכתה חיפה באליפות ללא הפסד), למאמן הקבוצה. תחת הדרכתו של רוני לוי זכו בנדו וחיפה בעוד שלוש אליפויות נוספות, כאשר באותן עונות הציגה חיפה מערך הגנה חזק וקשוח, שהורכב מבנדו, חרזי, קייסי וז'אנו, וספג מעט מאוד שערים.
בתום עונת 2005/2006 עזב את קבוצת נעוריו מכבי חיפה על אף שהיה קשור אליה בחוזה. בנדו פתח בהליכים משפטיים נגד הקבוצה שהופסקו, ולבסוף הגיע לפשרה עם נשיא המועדון יעקב שחר שמכר את כרטיסו לבית"ר ירושלים. בנדו זכה עם בית"ר בשתי אליפויות ובשני גביעי מדינה, ובגביע הטוטו, כולל עונת דאבל. בשנים 2003–2008 זכה בנדו ב-5 אליפויות ברציפות. בעונת 2009/2010, הפך בנדו לשיאן ההופעות בליגת העל בכל הזמנים. בנדו אף שימש כקפטן הקבוצה בחלק מתקופתו במועדון.
בתחילת עונת 2010/2011 חזר בנדו לעונת פרישה במכבי חיפה. את העונה פתח בנדו כשחלקים מהקהל התנגדו לחזרתו מבית"ר, וכשבפן המקצועי הוא מהווה כינור שלישי בהגנה, וכמעט ואינו משחק. לקראת אמצע העונה תפס בנדו מקום של קבע בהרכב והיה אחד מעמודי התווך שהובילו לזכייתה באליפות המדינה. בטקס הנפת צלחת האליפות הצטרף בנדו, בעברו קפטן הקבוצה, לקפטן יניב קטן בהנפת הצלחת.
בסיום אותה עונה הודיע בנדו כי יישאר בקבוצה עונה נוספת, אך בעקבות סדרת בדיקות שלאחריהן הומלץ לו על הפסקת פעילותו, כינס ב-21 ביוני 2011 מסיבת עיתונאים בה הודיע על פרישה ממשחק פעיל.
בנדו זכה ב-7 אליפויות במדי מכבי חיפה, שני גביעי מדינה ושלושה גביעי טוטו. במכבי חיפה רשם בנדו 399 הופעות ו-9 שערי ליגה. כמו כן, שימש בנדו כקפטן הקבוצה בין בשנים 1999–2006.
קריירה ככדורגלן > נבחרת ישראל

בנדו הוא שיאן ההופעות של נבחרת הנבחרת הצעירה של ישראל. ב-1 באוגוסט 1992 ערך את הופעת הבכורה שלו במדיה, בניצחון 0–14 על הנבחרת הצעירה של גרינלנד. מאז ועד שנת 1995 רשם 39 הופעות במדי הנבחרת הצעירה.
בנדו שיחק בנבחרת נבחרת ישראל הבוגרת, בה ערך 94 הופעות, והיה שיאן ההופעות שלה (עד ששיאו נשבר על ידי יוסי בניון). ב-17 במאי 1995 ערך את הופעת הבכורה שלו בנבחרת, במשחק ידידות מול נבחרת ברזיל באצטדיון רמת גן. במוקדמות מונדיאל 2006 היה אחד מהקפטנים של הנבחרת (יחד עם אבי נמני). במשחקי מוקדמות יורו 2008 בחר מאמן הנבחרת דרור קשטן שלא לזמנו בהתחלה אך מאוחר יותר השתמש בשורותיו בתור קשר אחורי. בעמדה זו שיחק במשחקו האחרון בנבחרת, מול נבחרת אנגליה באצטדיון ומבלי, שנערך ב-8 בספטמבר 2007.
ב-2 בספטמבר 2011, במשחק מול נבחרת יוון במסגרת מוקדמות יורו 2012, קיבל בנדו, ביחד עם שמעון גרשון ורונן חרזי, גביע הוקרה מטעם ההתאחדות לכדורגל בישראל, על תרומתו לנבחרת.
קריירה ככדורגלן > סגנון משחק

אריק בנדו שיחק רוב הקריירה שלו כבלם קדמי ונחשב לאחד הבלמים הטובים ביותר ששיחקו בישראל אי-פעם. הוא היה בלם קשוח בעל משחק ראש טוב שהיה קשה מאוד לעבור אותו. בשל כך נודע בכינוי "התחנה האחרונה". פעמים רבות שימש גם כשומר אישי על חלוצי היריב והצטיין בתפקיד זה.
אחד מסימני ההיכר של בנדו הוא עמידתו הזקופה (גב מתוח) כאשר הראש מורם כלפי מעלה, שאפיינה אותו גם בזמן משחקים. עמידה זו השתרשה גם בצה"ל בתרגילי סדר ומסדרים, ומכונה "נוהל בנדו".
קריירה כמאמן

ב-2012 הצטרף בנדו לצוות המקצועי של מכבי חיפה בתור עוזר מאמן נוסף לאלישע לוי, אך לאחר סיום עונת 2011/2012, כשלוי עזב את המועדון ומונה במקומו לתפקיד המאמן ראובן עטר, עבר בנדו לשמש כמאמן קבוצת הנוער החל מעונת 2012/2013. תחת הדרכתו רשמה קבוצת הנוער 8 ניצחונות רצופים. בנובמבר 2012 מונה אריק למאמנה הזמני של קבוצת הבוגרים של מכבי חיפה, לאחר פיטוריו של המאמן ראובן עטר, ובהמשך מונה למאמן הקבוע של המועדון. תחת הדרכתו של בנדו חל בקבוצה שיפור ניכר ביכולת ובתוצאות והקבוצה סיימה את העונה במקום השני.
כאות הערכה על הישגיו בהזנקת הקבוצה ממאבקי הירידה אל צמרת הטבלה, שכרו של בנדו שודרג והוחלט שימשיך כמאמן הקבוצה גם בעונת 2013/2014. את עונתו השנייה כמאמן פתח בנדו עם עלייה לשלב הבתים של הליגה האירופית, כשבדרך מנצחת קבוצתו את חזר לנצ'ראן בחוץ 8–0, הניצחון הגדול ביותר של קבוצה ישראלית במסגרת אירופית. בעונה זו סיים עם הקבוצה במקום החמישי בליגה, ובסופה סיים את תפקידו במועדון.
ב-25 בפברואר 2014 מונה בנדו לעוזרו של אלי גוטמן, מאמן נבחרת ישראל.
במאי 2015 מונה בנדו למאמן הנבחרת הצעירה של ישראל. במאי 2016 התפטר מאימון הנבחרת הצעירה.
ב-24 במאי 2016 מונה למאמנה של בני יהודה תל אביב. ב-24 באוקטובר אותה השנה, לאחר הפסד למכבי פתח תקווה, פוטר מתפקידו כמאמן קבוצת בני יהודה תל אביב.
ב-28 במאי 2017 מונה בנדו למאמן הפועל רמת-גן גבעתיים מהליגה הלאומית, וב-21 באוקטובר 2017 פוטר מתפקידו.
ב-1 במאי 2018 חזר לשמש כמאמן קבוצת הנוער של מכבי חיפה, ולאחר עונה אחת פוטר מתפקידו.
ב-15 ביוני 2021 מונה רשמית לעוזר המאמן של רוני לוי בקבוצת הפועל באר שבע. ב-1 במרץ 2022 סיים את תפקידו לאחר שהמאמן רוני לוי פוטר מתפקידו.
חיים אישיים

בנדו נולד בחיפה, והוא ממוצא טורקי מצד אמו. בנו של כדורגלן העבר שלמה בנדו, ואחיו של כדורגלן העבר תום בנדו, שניהם גם כן שיחקו במכבי חיפה. אחיו של אריק, בן בנדו, הוא מורה בבית הספר הריאלי העברי בחיפה. אריק התחנך בבית ספר "חוגים" בחיפה.
ביוני 2009 נישא לשחקנית והמנחה אילנה ברקוביץ', ובמרץ 2011 נולד לזוג בן, אסא. ב-2016 השניים התגרשו.
תארים ושיאים

אריק בנדו הוא אחד השחקנים המעוטרים בישראל, וברשותו מספר רב של תארים קבוצתיים, ברובם הוא זכה במדי מכבי חיפה.
אליפות (7): 1993/1994, 2000/2001, 2001/2002, 2003/2004, 2004/2005, 2005/2006, 2010/2011
גביע המדינה (2): 1992/1993, 1997/1998
גביע הטוטו (3): 1993/1994, 2002/2003, 2005/2006
אליפות (2): 2006/2007, 2007/2008
גביע המדינה (2): 2007/2008, 2008/2009
גביע הטוטו: 2009/2010
בנדו הוא גם שיאן הופעות במספר מסגרות:
שיאן ההופעות בליגת העל בכדורגל: 573
לשעבר שיאן ההופעות בנבחרת ישראל בכדורגל: 94 (כיום, שלישי במספר ההופעות אחרי יוסי בניון וטל בן-חיים (1982))
שיאן ההופעות בנבחרת ישראל הצעירה בכדורגל: 39
מקום שלישי במספר ההופעות במכבי חיפה: 399
הערות שוליים

↑  אף על פי השתרש האיות השגוי "בנאדו", שם משפחתו נכתב כ"בנדו". ראו: אורן יוסיפוביץ‏, אריק בנאדו: "סגל מכבי חיפה לא היה מספיק טוב בשנים האחרונות", באתר וואלה, 22 במרץ 2015.
↑  שמעון גרשון, רונן חרזי ובנאדו קיבלו גביעי הוקרה, באתר ONE‏, 2 בספטמבר 2011
↑  רוביק רוזנטל, "מוספשבת" של מעריב, 21 בדצמבר 2012
↑  אריק בנאדו מצטרף לצוות המקצועי של מכבי חיפה, האתר הרשמי של מכבי חיפה, 4 בינואר 2012
↑  יצחק הברמן, אריק בנאדו מונה למאמן קבוצת הנוער, האתר הרשמי של מכבי חיפה, 28 במאי 2012
↑  אופיר סער‏, אריק בנאדו התפטר מהנבחרת הצעירה וצפוי לאמן את בני יהודה, באתר וואלה, 22 במאי 2016
↑  עמית גולדשטיין‏, בנאדו פוטר מאימון בני יהודה, אסייג החזיר את סרט הקפטן לעזוז, באתר וואלה, 24 באוקטובר 2016
↑  שמעון אלבז, אריק בנאדו מונה למאמן הנוער של מכבי חיפה, באתר ynet, 1 במאי 2018
↑  דנה בהט, ‏צפו באוהד מס' 1 של טורקיה: אריק בנאדו, באתר ONE‏, 11 ביוני 2008
האוסף (אלבום של דין דין אביב)

"האוסף" הוא אלבום האוסף הראשון והיחיד של הזמרת הישראלית דין דין אביב. את האלבום הוציאה לאור ב-27 באוגוסט 2012 חברת התקליטים הד ארצי. הוא פורסם בפורמט תקליטור בלבד. באוסף כלולות כמה רצועות חדשות כמו "נועדנו", "מאחורי השער" ו"על כל עלה נושר (הלוואי הלוואי)".
רשימת רצועות

| האוסף> מס' | האוסף> שם | האוסף> משך | האוסף>  | האוסף>  | האוסף>  | האוסף>  | האוסף>  | האוסף>  | האוסף>  |
| --- | --- | --- | --- | --- | --- | --- | --- | --- | --- |
| 1. | מוכרת לי מפעם  | 3:13 |  |  |  |  |  |  |  |
| 2. | סודותיי  | 4:14 |  |  |  |  |  |  |  |
| 3. | אם תלך  | 2:50 |  |  |  |  |  |  |  |
| 4. | נועדנו (בהשתתפות גלעד שגב)   | 3:50 |  |  |  |  |  |  |  |
| 5. | מאחורי השער (בהשתתפות אלון אולארצ'יק)   | 2:55 |  |  |  |  |  |  |  |
| 6. | מסע (בהשתתפות אברהם טל)   | 4:30 |  |  |  |  |  |  |  |
| 7. | משמעויות (בהשתתפות יעל נעים)   | 3:16 |  |  |  |  |  |  |  |
| 8. | ספרי לי אהובה  | 3:07 |  |  |  |  |  |  |  |
| 9. | שובי (בהשתתפות סגיב כהן)   | 3:58 |  |  |  |  |  |  |  |
| 10. | חולמת (בהשתתפות מוש בן ארי)   | 4:04 |  |  |  |  |  |  |  |
| 11. | תרקדי  | 3:45 |  |  |  |  |  |  |  |
| 12. | ועוד יום (בהשתתפות מוש בן ארי)   | 6:45 |  |  |  |  |  |  |  |
| 13. | יש בי עוד כוח  | 3:11 |  |  |  |  |  |  |  |
| 14. | על כל עלה נושר (הלוואי הלוואי)  | 3:32 |  |  |  |  |  |  |  |
| 15. | אף לא מילה  | 4:14 |  |  |  |  |  |  |  |
| 16. | יום בא לי (בהשתתפות ארקדי דוכין)   | 3:56 |  |  |  |  |  |  |  |
| 17. | היונה הלבנה  | 3:27 |  |  |  |  |  |  |  |
| 18. | אליה  | 3:36 |  |  |  |  |  |  |  |
| 19. | ביום אושרך (בהשתתפות עליזה אביב)   | 4:30 |  |  |  |  |  |  |  |
| 20. | שיר לאהבה (בהשתתפות גאיה)   |   |  |  |  |  |  |  |  |
הערות שוליים

↑  האוסף, דיסק סנטר
| דין דין אביב |
| --- | --- | --- |
| אלבומי אולפן | סודותיי • חופשיה בין עולמות |  |
| אלבומי אוסף | האוסף |  |
| סינגלים | "כבר אחרי חצות" • "סודותיי" • "חולמת" • "מוכרת לי מפעם" • "אף לא מילה" • "ספרי לי אהובה" • "שיבוא אליי" • "על כל עלה נושר (הלוואי הלוואי)" • "נועדנו" • "מאחורי השער" |  |
| השתתפות בסינגלים | "אם תלך" • "יש בי עוד כוח" |  |
סופרקביטציה

עצם (בשחור) פוגש זורם (בכחול) במהירות גבוהה. לחץ הזורם מאחורי העצם יורד אל מתחת ללחץ האדים של הנוזל. בדרך זו נוצרת בועה של אדים העוטפת את העצם.
בתחום הטכנולוגיה הימית, סופרקביטציה היא טכנולוגיה הנעזרת באפקטים של קביטציה כדי ליצור בועה של אדים בתוך פאזה נוזלית של זורם הגדולה מספיק כדי לעטוף לחלוטין עצם הנע דרך הזורם, באופן שמפחית משמעותית את הגרר שפועל על העצם ומאפשר לו לפתח מהירויות גבוהות מאוד. יישומים קיימים של הטכנולוגיה הזאת מוגבלים בעיקר לקליעים או לטורפדו, כמו גם לסוגים שונים של מדחפים, אולם באופן תאורטי ניתן ליישם את הטכניקה גם לצורך הנעה של כלי תחבורה ימיים גדולים (צוללות).
האתגר המרכזי בפיתוח הטכנולוגיה אינו טמון במנגנון ההנעה בלבד אלא דווקא במנגנון ההנחיה; יכולת התמרון הקלאסי (באמצעות הגאים) של כל קליע שהוא, אטמוספירי או תת-מימי, תלויה ביחס ישר בחוזק הגרר שפועל על העצם, וכיוון שהטכנולוגיה מתבססת על הפחתת הגרר, שיטת התמרון בעזרת הגאים אינה אפקטיבית במקרה זה. היגוי של קליע או טורפדו המונעים בדרך זאת חייבים להתבצע לפיכך באמצעות תהליכים מורכבים בהרבה הכרוכים בעיוות צורת הבועה לכדי צורה אסימטרית שתייצר כוח פנייה. כיום, קיימים דיווחים שבצי האמריקני ובצי הסיני עמלים על פיתוח צוללות עם הנעת סופרקביטציה.
עקרון פיזיקלי

במים, קביטציה מתרחשת כאשר לחץ המים יורד אל מתחת ללחץ האדים של המים, כך שנוצרות בועות של אדים. מצב כזה יכול לקרות כאשר מים מואצים למהירויות גבוהות, כמו למשל באזור המדחפים של אונייה. ככל שעומק המים (או הלחץ שלהם בעבור צינור מים) בו האצת הזורם מתרחשת גדול יותר, כך פוחתת הנטייה לקביטציה שכן גדל הפער בין הלחץ המקומי ולחץ האדים (מספר הקביטציה חסר הממדים הוא מדד לנטייה של בועות אדים להיווצר בתוך נוזל, והוא מחושב כהפרש בין הלחץ המקומי ולחץ האדים, חלקי הלחץ הדינמי). מרגע שהזרימה מאטה שוב, אדי המים ייטמעו בפאזה הנוזלית של המים. אפקט זה אחראי למשל, לשחיקה של מדחפי אוניות, שכן אם בועות האדים קורסות קרוב מאוד לפני השטח של להבי המדחף, הקריסה של כל אחת מפיקה מתקף מרוכז מאוד במרחב ובזמן, באופן שיוצר נזק.
ניתן לצפות בהופעת בועות אדי מים בספל של מים רותחים. במקרה זה לחץ המים אינו מופחת, אלא שלחץ האדים של המים מוגבר באמצעות חימום. אם מקור החום חזק מספיק, הבועות יתנתקו מתחתית הספל ויעלו לפני המים כאדים. במקרה שהספל מורחק ממקור החום הבועות ייטמעו מחדש במים שכשהם מתקררים.
קליע תת-מימי הנע בעזרת סופר קביטציה הוא קליע שצורתו מתוכננת כך שתאתחל את בועת הקביטציה באפו, שאמורה (בין אם באופן טבעי או באופן הנתמך בגז פנימי הנוצר בגוף הקליע) להימשך עד לקצה האחורי של הקליע, באופן שמפחית דרמטית את הגרר שהיה פועל עליו אילו היה בא במגע עם הנוזל שבו הוא שקוע. מאפיין מרכזי של קליע כזה הוא צורת האף, שניתן לעיצוב כדיסק שטוח או כחרוט, אך חייב להיות בעל שפה חדה לאורך היקף האף שמאחוריו מתהווה בועת הקביטציה. אם הבועה אינה באורך המספיק לעטוף את הגוף, מצב שקורה במיוחד במהירויות נמוכות, אז ניתן להרחיב את הבועה באמצעות הזרקה של גז בלחץ גבוה בסמוך לאזור האף.
המהירות הגבוהה מאוד הנדרשת כדי לאתחל את הבועה ניתנת להשגה באופן זמני על ידי חיבור מנוע רקטי חזק לקליע תת-מימי או באמצעות שיגור התחלתי של הקליע באטמוספירה, כאשר לאחר מכן הוא יחדור מהאוויר לפני המים.
אתגרים עתידיים

כפי שצוין מקודם, האתגר המרכזי הוא לשכלל את הטכנולוגיה כך שתאפשר הנעה מבוקרת יותר, מודי הנחיה שונים ותפקוד בתרחישים ימיים משתנים. להלן מובאים מספר אתגרים עתידיים:
פיתוח טורפדו עם יכולת תמרון גבוהה כדוגמת ברקודה הגרמני ופיתוחים רוסים.
הסביבה מלאת הבועות שבה טורפדו המונע בדרך זו מוקף מייצרת רעש רב בפני ראש הביות של הטורפדו, ובכך מונעת ממנו להיות מסוגל להתביית באופן אפקטיבי על המטרה. ניתן לפתור בעיה זאת באמצעות עדכונים רציפים מצוללת האם ממנה שוגר הטורפדו לגבי מיקום ומהירות צוללת המטרה. כיוון אחר ומורכב יותר הוא יצירת ראש ביות משוכלל בהרבה המסוגל להתמודד עם הרעשים.
מכיוון שנטיית אדי המים להיווצר תלויה באופן חזק בעומק המים המקומי, בעיה מרכזית היא יצירת טורפדו המסוגל לשמר את הבועה בעומקים שונים. למעשה, בעיה זו מגבילה את תנועת הטורפדו לכדי תנועה אופקית מאוד (כלומר בעומק קבוע), והופכת את ההתחמקות ממנו לקלה מאוד; צוללת המטרה יכולה פשוט להגדיל או להקטין את עומקה. יכולת תפקוד בעומקים שונים היא לפיכך אתגר מרכזי ביצירת טורפדו משוכלל.
ראו גם

קביטציה
ברטאן (אזור היסטורי)

ברטאן (בצרפתית: Bretagne) הוא חצי אי, מדינה היסטורית ואזור בעלי ייחוד תרבותי הנמצא כיום בחלקה הצפון מערבי של צרפת המודרנית. גובלת בתעלת למאנש מצפון, בנורמנדי מצפון מזרח, בחלק המזרחי של חבל פיי דה לה לואר מדרום מזרח, במפרץ ביסקאיה מדרום, ובים הקלטי והאוקיינוס האטלנטי ממערב. האזור משתרע על פני 34,023 קמ"ר והוא נודע במיוחד בזכות קו החוף שלו, האתרים עתיקים שבו והמורשת הקלטית שלו.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
האזור מכיל כמה מהמבנים העתיקים ביותר בעולם כולל Cairn of Barnenez (אנ') ו-Tumulus Saint-Michel (אנ') שמתוארכים לתחילת האלף החמישי לפני הספירה.
במהלך התקופה הרומאית האזור השתרע על פני החלק המערבי של אזור ארמוריקה. ברטאן הפכה לממלכה עצמאית ולאחר מכן לדוכסות לפני שהתאחדה עם ממלכת צרפת ב-1532.
ב-1790, שנה לאחר המהפכה הצרפתית, חולקה ברטאן לחמישה אזורי ניהול – פיניסטר במערב, קוט-ד'ארמור בצפון, איל ווילן בצפון מזרח, מורביהאן בדרום והלואר האטלנטי בחלק הדרום-מזרחי. ב-1941, במהלך הכיבוש הגרמני של צרפת, הוחלט על האיחוד של אזור הניהול הלואר האטלנטי כם חבל פיי דה לה לואר ועל האיחוד של ארבעת אזורי הניהול האחרים לחבל ברטאן.
גאוגרפיה

הגאוגרפיה של בריטני מאופיינת בצורתה חצי האי, קו החוף המחוספס ואיים רבים. קו החוף מחורץ בנמלים טבעיים, שפכים וחופים חוליים, בעוד שבאזורים הפנימיים יש גבעות מתגלגלות, יערות ואדמות חקלאיות. מאפיינים גאוגרפיים בולטים כוללים את חוף הגרניט הוורוד, מפרץ מורביהאן ומונטס ד'ארה.
האקלים של בריטני הוא ימי, עם חורפים מתונים, קיץ קריר וגשמים תכופים. מיקומו של האזור על האוקיינוס האטלנטי הופך אותו לאחד האזורים הסוערים ביותר בצרפת, התורם לתרבות הימית המשגשגת שלו.
דמוגרפיה

לפי מפקד האוכלוסין הצרפתי של שנת 2010 אוכלוסיית האזור ההיסטורי של ברטאן באותה העת כללה 4,475,295 תושבים. ב-2017 המטרופולינים הגדולים ביותר באזור זה היו נאנט (עם 934,165 תושבים), רן (עם 733,320 תושבים) וברסט (עם 321,364 תושבים).
תרבות

ברטאן היא המולדת המסורתית של העם הברטוני ואחת משש האומות הקלטיות, והיא ממשיכה לשמור על זהות תרבותית מובהקת (אנ') המשקפת את ההיסטוריה הברטאנית(אנ'). כמה מאות אלפים מתושבי החבל מדברים ברטונית, השפה הלאומית העתיקה של העם הברטוני, שהיא שפה קלטית הקרובה לוולשית.
גלריה

קברו של מרלין ביער ברקליאנדה
דולמן בפלוהרנל
טירת סן-מלו
שאטו דה סוסקיניו
ילדה עם כיסוי ראש ייחודי לאזור
"ברטאן המודרנית" – איור מאת וו. אוטוויי קאנל
הויאדוקט של מורלאיקס הוא מהויאדוקטים הגבוהים ביותר בצרפת.
נשים ברטוניות עם כיסוי ראש אשר ייחודי לאזור
הדוכסית אן מברטאן הייתה השליטה העצמאית האחרונה של ברטאן
הערות שוליים

↑  "Saint-Michel tumulus". www.megalithes-morbihan.com. אורכב מ-המקור ב-18 במאי 2021. נבדק ב-6 בנובמבר 2014. {{cite web}}:  (עזרה)
↑  "The world's 10 oldest ruins". The Telegraph. 4 בפברואר 2016. ארכיון מ-11 בינואר 2022. נבדק ב-29 ביוני 2016. {{cite news}}:  (עזרה)
↑  "Tableaux de l'économie française, Édition 2020, Villes et communes de France". INSEE. נבדק ב-11 בדצמבר 2020. {{cite web}}:  (עזרה)
↑  "The Celtic League". The Celtic League. נבדק ב-3 במאי 2011. {{cite web}}:  (עזרה)
↑  "Festival Interceltique de Lorient 2010". Festival Interceltique de Lorient. אורכב מ-המקור ב-12 ביוני 2011. נבדק ב-3 במאי 2011. {{cite web}}:  (עזרה)
↑  "Official website of the French Government Tourist Office: Brittany". Us.franceguide.com. אורכב מ-המקור ב-11 ביולי 2011. נבדק ב-3 במאי 2011. {{cite web}}:  (עזרה)
↑  Price, Glanville (30 במרץ 1986). The Celtic connection. Rowman & Littlefield. ISBN 978-0-86140-248-9. נבדק ב-3 במאי 2011. {{cite book}}:  (עזרה)
| --- | --- |
בקרת זהויות :  NKC: ge128819
סמי שושי

סמי שושי (בצרפתית: Sami Chouchi; נולד ב-22 במרץ 1993) הוא ג'ודוקא בלגי. שושי מתחרה בקטגוריית המשקל עד 90 ק"ג, סגן אלוף אירופה (תל אביב 2018).
קריירה

בגיל 18 זכה שושי לראשונה באליפות בלגיה לבוגרים. במרץ 2014 הוא זכה במדליית ארד בטורניר "European Open Prague", אז התחרה בקטגוריית המשקל עד 73 ק"ג.
בשנים שלאחר מכן עבר להתחרות בקטגוריית המשקל עד 81 ק"ג. בפברואר 2018 הוא זכה במדליית זהב בטורניר "European Open Oberwart". באוקטובר 2018 הוא זכה במדליה הראשונה שלו בתחרות מהסבב העולמי, כאשר זכה במדליית זהב בגראנד פרי קנקון, לאחר שניצח בגמר את ויקטור פנאלבר הברזילאי בעזרת תרגיל בריח.
באליפות אירופה 2018 שנערכה בתל אביב, זכה שושי במדליית הכסף, לאחר שניצח 4 מתוך 5 קרבות. בקרב הראשון הוא ניצח את לוגי הארלדסון האיסלנדי, בשמינית הגמר הוא ניצח את פרנק דה ויט ההולנדי וברבע הגמר הוא ניצח את אלפה עומר דג'אלו הצרפתי. בחצי הגמר הוא ניצח את אנטוניו אספוסיטו האיטלקי ובגמר הפסיד בזמן ניקוד זהב לשגיא מוקי הישראלי. ב-25 בינואר 2019 הוא השתתף בגראנד פרי תל אביב וזכה במדליית הארד לאחר שהפסיד בחצי הגמר לשגיא מוקי ונשר לקרב על מדליית הארד בו גבר על אנרי אגוצ'ידזה הפורטוגלי.
באליפות אירופה 2022 שנערכה בסופיה שבבולגריה, זכה שושי במדליית ארד. לאחר שני ניצחונות באיפון בסיבובים הראשונים, הוא הפסיד ברבע הגמר לחיבור מנוקיאן האוקראיני ונשר לקרבות בית הניחומים שם גבר באיפון על אלפונזו אורקיזה הספרדי ועלה לקרב על הארד. בקרב על המדליה התמודד שושי מול סרגי קריבצ'ץ האוקראיני וניצח בווזארי.
בשנת 2023 החליט לעבור להתחרות במשקל עד 90 ק"ג, לאחר שפיגר בקרב על הכרטיס היחיד לאולימפיאדה של בלגיה לבן ארצו מתיאס קאס, למרות זאת שושי הצליח לסיים על הפודיום רק בתחרות אחת במהלך הקמפיין שזכה במדליית ארד בגראנד פרי זאגרב, ולא הצליח להשיג את הכרטיס לאולמיפיאדה בפריז.
זכיות בתחרויות מהסבב העולמי

מקור:
| שנה | קטגוריה | עיר | מדינה |
| --- | --- | --- | --- |
| 2018 | גראנד פרי | קנקון | מקסיקו מקסיקו |
| 2018 | גראנד סלאם | טביליסי | גאורגיה גאורגיה |
הערות שוליים

1 2  מידע על הג'ודוקא באתר JudoInside.
Last Christmas

"Last Christmas" (בעברית: "חג המולד האחרון") הוא סינגל שהוקלט על ידי צמד הפופ האנגלי Wham!. השיר יצא לאור בדצמבר 1984, על ידי חברת התקליטים אפיק רקורדס, וב-MCA רקורדס בהפצה בינלאומית, באיי סייד כפול עם השיר "Everything She Wants". השיר נכתב והופק על ידי ג'ורג' מייקל, וזכה לגרסות כיסוי בידי אמנים רבים מאז הוצאתו המקורית.
השיר כבש את צמרת המצעדים של דנמרק, סלובניה ושוודיה, והגיע למקום השני במצעדים של בלגיה, גרמניה, הולנד, הונגריה, אירלנד, איטליה, נורווגיה, ניו זילנד, נורווגיה, אירלנד ובריטניה. כל הרווחים מהשיר נתרמו למאמצי סיוע לרעב באתיופיה. הוא אחד משירי חג המולד המצליחים ביותר בהיסטוריה, בבריטניה ומחוצה לה.
רקע

יצירת השיר החלה בשנת 1984, כאשר ג'ורג' מייקל ואנדרו רידג'לי ביקור את הוריו של מייקל. השיר נכתב על ידי מייקל בחדר השינה שלו בילדותו. מייקל ניגן לרידג'לי את ההקדמה ומנגינת הפזמון של השיר, לו קרא רידג'לי "רגע של פלא".
רקע > הקלטה

השיר הוקלט באוגוסט 1984, באולפני Advision (אנ') שבלונדון, אנגליה. ג'ורג' מייקל כתב, ביצע והפיק וניגל על כל כלי בשיר. הם החלו להקליט את השיר בקיץ, עם מכונת תופים של "Linn 9000", סינתיסייזר של "Roland Juno-60" ופעמוני מזחלות. האנשים היחידים שנכחו באולפן למעט מייקל ורידג'לי היו המהנדס כריס פורטר (אנ') ושני עוזרים. לדברי פורטר, מבחינה לירית, "יש לך את האושר של השיר הקצבי, אבל נגד זה יש לך את העצב של האהבה הבלתי חוזרת".